
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-9525, екз. № …..

11.06.2020 г.
ОБЯВЛЕНИЕ

На основание чл. 10а, ал. 2 от Закона за държавния служител (ЗДСл), чл. 14, ал. 1 от Наредбата за провеждане на конкурсите и подбора при мобилност на държавни служители (НПКПМДСл) и заповед № 8121К-6738/08.06.2020 г. на министъра на вътрешните работи в качеството си на орган по назначаване, обявява конкурс за 1 (една) вакантна длъжност
                                               МЛАДШИ ЕКСПЕРТ
в сектор ,,Регистрации и статистика“ към отдел ,,Оперативен отчет“ при дирекция ,,Информация и архив“ - МВР, длъжностно ниво 11, съгласно Класификатора на длъжностите в администрацията, наименование на длъжностното ниво: експертно ниво 7.
I. Минимални и специфични изисквания за заемане на длъжността:

1. Образователно-квалификационна степен „професионален бакалавър по…“;
2. Професионален опит – не се изисква и/или минимален ранг V младши;
3. Област на висшето образование - съгласно ПМС 125/24.06.2002 г.;
4. Професионално направление - съгласно ПМС 125/24.06.2002 г.;
5. Кандидатите да отговарят на изискванията на чл. 7 от Закона за държавния служител.
6. Да притежава или да получи разрешение за достъп до класифицирана информация до ниво на сигурност „Строго секретно“. Съгласно чл. 10д, ал. 4 от ЗДСл, актът за назначаване се издава в 14-дневен срок от получаване на разрешението за достъп, когато не е представен такъв документ.                 
 II. Начин за провеждане на конкурса:

· Решаване на тест;
· Интервю.
III. Необходимите документи, място и срок на подаването им:

1. Писмено заявление за участие в конкурса по образец съгласно Приложение   № 3 към чл. 17, ал. 2 от НПКПМДСл;
2. Декларация по чл. 17, ал. 3, т. 1 от НПКПМДСл - по образец;

3. Копие от документ за придобита образователно-квалификационна степен, допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4. Копие от документи, удостоверяващи продължителността и областта на професионалния опит;
5. Други документи, свързани с изискванията за заемането на длъжността.

                   Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и ППЗЗКИ.

                   Подаване на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: konkursi-zdsl@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от публикуване на обявлението за конкурса, на адрес: гр. София, ул. "Шести септември" № 29, приемна на Министерството на вътрешните работи, всеки работен ден от 10:00 ч. до 12:00 ч. и от 14:00 ч. до 16:00 ч., телефон за справки и допълнителна информация - 02/982 2943.
IV. Описание на длъжността, съгласно длъжностната характеристика:
- Извършва проучвания, анализи на тенденции и переспективи в развитие на оперативната обстановка във връзка с оперативно-статистическия отчет;

     - Участва в изготвянето на аналитични и тематични отчети и справки на ръководството на МВР;

     - Участва в попълването и изграждането на база данни;


     - Извършва справочна и информационна дейност за структурите на МВР, оперативните служби извън МВР, дейността на другите сектори и териториални звена в ДИА- МВР;


     - Участва в изготвянето на анализи, доклади, отчети във връзка с дейността на сектора;



   - Следи да не се дублира работата по делата на оперативен отчет. 
  V. Граници (от-до) на заплатата, определена за длъжността за степен 1 - от 610 лв. до 1600 лв., съгласно Наредба за заплатите на служителите в държавната администрация.
         При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

VІ. Брой работни места, за които е обявен конкурс за длъжността: 1 бр.
VIІ. Списъци и други съобщения във връзка с конкурса да бъдат обявявани на електронната страница на дирекция „Човешки ресурси” – МВР – в интернет и интранет.    
МИНИСТЪР:  /П/

